Komisijos reglamentas (EEB) Nr. 269/84
1984 m. vasario 1 d.
pataisantis Reglamento (EEB) Nr. 3439/83, nustatančio specialias tam tikrų rūšių sūrio eksporto į Australiją sąlygas, II priedą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1600/83 [2], ypač į jo 17 straipsnio 4 dalies pirmąją pastraipą,
kadangi 1983 m. gruodžio 5 d. Komisijos reglamentas (EEB) Nr. 3439/83, nustatantis specialias tam tikrų rūšių sūrio eksporto į Australiją sąlygas [3], įvedė sertifikatų, pridedamų prie minėtų sūrių, sistemą; kadangi neriebalinių medžiagų vandens tūris pagal masę nėra įtrauktas į pavyzdinio sertifikato, įtraukto į minėto reglamento II priedą, B skyriaus 7 langelį; kadangi todėl reikia iš naujo paskelbti visą II priedą;
kadangi šiame reglamente numatytos priemonės atitinka Pieno ir pieno produktų verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3439/83 II priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. vasario 1 d.